

**R E P U B L I K A H R V A T S K A**

**DUBROVAČKO NERETVANSKA ŽUPANIJA**

**GRAD DUBROVNIK**

**STOŽER CIVILNE ZAŠTITE**

**Dubrovnik, lipanj 2017.g.**

**UPUTE ZA GRAĐANSTVO**

**Boravak i aktivnosti u prirodi**

Učestale su akcije spašavanja i potraga za osobama koje su se izgubile berući šparoge, skupljajući puževe ili planinareći ne prateći markacije na stazama.

Po statistikama HGSS-a (Hrvatske gorske službe spašavanja), lov na puževe jedna je od najopasnijih aktivnosti i vrlo je česti uzrok nesreća na našim prostorima. Naime, u spuže se ide najčešće nakon kiša, kada su stijene na kojima se nalaze puževi najčešće mokre i skliske, a nisu rijetke.

Magle i iznenadna pogoršanja vremena koji uzrokuju gubitak orijentacije i izazivaju i druge problem na koje "lovci-sakupljači" najčešće ne računaju. Naime iako je ovaj "lov" na prvi pogled najbezazleniji, upravo zbog toga očito oprez nije na potrebnoj razini.

HGSS upozorava na crne statistike i na to da se u prirodu treba uvijek ići pripremljen, opremljen, obavezno ponijeti mobilni telefon i nikad sam.

Stožer civilne zaštite Grada Dubrovnika, Centar 112 i Područna uprava za zaštitu i spašavanje Dubrovnik, upozoravaju građane da prilikom odlaska u prirodu provjere ispravnost mobitela i prate orjentire kako bi mogli dati što preciznije podatke o mjestu na kojem se nalaze ukoliko zatrebaju pomoć.